Държавен вестник, бр. 96, 2013 г., стр. 39

БРОЙ  96	
Д Ъ Р Ж А В Е Н  В Е С Т Н И К 	
СТР.  39  
а) устройства за подаване на електрическа 
енергия и вода за зимуващите кораби;
б) телефонни или други кабелни връзки 
за зимуващите кораби;
в) стационарно монтирани средства за 
осветление;
г) пожарогасителна инсталация.
Чл. 58. Навигационното осигуряване на 
акваторията трябва да е съобразено с пред-
виденото в действащия парцеларен план за 
съответния специализиран пристанищен обект 
по чл. 111а или чл. 111б ЗМПВВППРБ и да 
съответства на изискванията на:
1. Международните правила за предпазва-
не от сблъскване на море, 1972 г., изменени 
с поправките съгласно Резолюция А.910(22) 
от 29 ноември 2001 г., в сила от 29 ноември 
2003 г., и Резолюция А.1004(25) от 29 ноем-
ври 2007 г., в сила от 1 декември 2009 г. – за 
специализираните пристанищни обекти в 
акваторията на Черно море;
2. Правилата за плаване по река Дунав – за 
специализираните пристанищни обекти в 
българския участък на река Дунав.
Чл. 59. (1) Безопасното газене в акватория-
та, в която е разположен пристан по чл. 111а, 
ал. 2 или чл. 111б, ал. 2 или 3, както и в 
акваториите на местата за укритие на рибо-
ловни кораби и на зимовниците, се обявява от 
директора на съответната дирекция „Морска 
администрация“ и капитан на пристанището 
веднъж годишно и при промяна в навигаци-
онните условия.
(2) Разпорежданията по ал. 1 се издават 
въз основа на актуални данни от измервания 
на дълбочините в частта от акваторията на 
Черно море (съответно българския участък 
на река Дунав), обхваната от действащия 
парцеларен план.
(3) За актуални се считат данни от измер-
вания, които са извършени:
1. в период, предхождащ датата на пос-
тановяване на разпореждането по ал. 2 с не 
повече от дванадесет месеца;
2. непосредствено преди въвеждане в екс-
плоатация на новопостроен специализиран 
пристанищен обект или на разширението на 
такъв обект;
3. непосредствено след ликвидиране на 
аварийна ситуация или завършване на ремонт-
ни дейности по стационарен специализиран 
пристанищен обект;
4. по разпореждане на директора на съот-
ветната дирекция „Морска администрация“ и 
капитан на пристанището, включително и при 
получени сведения, че реалните дълбочини се 
различават от установените при последното 
измерване.
(4) Измерванията по ал. 3 се извършват 
от Държавно предприятие „Пристанищна 
инфраструктура“ или правоспособно лице 
по геодезия, картография и кадастър по въз-
лагане от собственика на специализирания 
пристанищен обект.
(5) Резултатите от измерванията се отра-
зяват в карта на дълбочините, изработена 
в подходящ мащаб и при съобразяване със 
следните минимални изисквания:
1. да са нанесени измерените дълбочини 
и да са изчертани изобатите;
2. разстоянието между точките от мрежата 
при измерване да не надхвърля 5 m;
3. разстоянието между ръба на кея и най-
близките до него точки на измерване на 
дълбочините да не надвишава 50 сm;
4. да е придружена от обяснителна записка, 
в която са описани:
а) хидрометеорологичните условия, при 
които са извършени измерванията;
б) датата или периодът, в който са извър-
шени измерванията;
в) апаратурата и точността, с която са 
извършени измерванията;
г) стойностите на водните нива по време 
на измерването (водоотчет спрямо пегела на 
най-близкото пристанище);
д) параметрите на изходните репери и 
тяхното местонахождение;
е) координатната и височинната система, 
в която са представени данните.
Чл. 60. (1) Собствениците на специализира-
ни пристанищни обекти изработват правилник 
за организацията на работа, който включва 
мерки за осигуряване на безопасната експлоа-
тация на обекта, опазване на човешкия живот 
и на морската (съответно речната) среда от 
замърсяване.
(2) Правилникът по ал. 1 за специали-
зиран пристанищен обект по чл. 111б, ал. 4  
ЗМПВВППРБ трябва да включва и проце-
дури за:
1. предварително заявяване на корабите, 
които ще зимуват;
2. изработване на план за разположението 
на зимуващите кораби;
3. съобщаване на плана по т. 2 на заинтере-
суваните корабопритежатели и на съответната 
дирекция „Морска администрация“;
4. съобщаване на заинтересуваните кора-
бопритежатели на условията, при които на 
зимуващите кораби се предоставят снабдяване 
с вода и/или електрическа енергия, електронни 
съобщителни и други услуги.
(3) Правилникът по ал. 1 подлежи на съ-
гласуване от директора на съответната ди-
рекция „Морска администрация“ и капитан 
на пристанището. На съгласуване по реда на 
изречение първо подлежат и всички послед-
ващи промени.